**AĢENTŪRAS RĪCĪBAS PLĀNS**

**Dubultu prospektā 71, Jūrmalā**

**Akūtu augšējo elpceļu infekciju (AAEI) sezonālā pacēluma laikā**

**(no oktobra līdz maijam) vai, ja ir izsludināta gripas epidēmija**

**(AAEI izplatīšanās risks ir vidēji augsts)**

Papildus vispārīgiem profilakses pasākumiem un aģentūrā noteiktajām higiēniskām un pretepidēmiskām pamatprasībām veicamas šādas darbības:

* Uzņemšanas laikā pirms sociālās rehabilitācijas pakalpojuma (turpmāk – pakalpojums) uzsākšanas: klientam personāla klātbūtnē jāveic līdzpaņemtais nelietots ātrais SARS-CoV-2 tests (turpmāk – paštests);
* Pakalpojuma laikā, ja tas tiek sniegts un saņemts tuvā distancē un ja kontakts ir 15 minūtes un ilgāks, aģentūras darbinieki un klienti lieto medicīnisko sejas masku vai respiratoru FFP2 bez vārsta (izņemot ūdensprocedūrās un fizioterapijas nodarbībās – darbinieki lieto, klienti - nelieto);
* Pastiprināti tiek uzraudzīts klientu un darbinieku veselības stāvoklis. Netiek pieļauts, ka personas ar AAEI pazīmēm (paaugstināta ķermeņa temperatūra, klepus, rīkles iekaisums, elpas trūkums) veic savus darba pienākumus un nonāk kontaktā ar klientiem vai darbiniekiem;
* Ja klientam pakalpojuma saņemšanas laikā novēro AAEI pazīmes:
	+ ārsts novērtē klienta veselības stāvokli un informē klientu par tālāk veicamām aktivitātēm;
	+ ja ārstam rodas pamatotas aizdomas par Covid-19 infekciju, klientam nekavējoties veic Covid-19 testu (izmantojot paštestu);
	+ ja klienta paštesta rezultāts ir pozitīvs, pārtrauc klientam pakalpojumu. Līdz brīdim, kad klients atstāj aģentūru:
		- nodrošina klienta izolāciju, medicīnisko uzraudzību un simptomātisko ārstēšanu;
		- informē klientu par izolācijas prasību līdz ārstējošā ārsta tālākiem norādījumiem;
		- nodrošina klientam trīsreizēju ēdināšanu; ēdiens tiek fasēts vienreizlietojamos traukos, kurus nogādā līdz izolācijas telpai, pēc tam utilizē tvertnē pie bioloģiskiem atkritumiem;
		- ārstniecības personāls, kas veic klienta veselības stāvokļa uzraudzību un izolācijas telpas uzkopēja, pie izolētā klienta var ieiet tikai ar IAL (vienreizējā halātā, medicīniskajā sejas maskā vai respiratorā FFP2 bez vārsta, cimdos);
		- izejot no izolācijas telpas, darbinieki veic roku dezinfekciju, novelk IAL, ievieto tos bioloģisko atkritumu tvertnē, pēc kā atkārtoti veic roku mazgāšanu un dezinfekciju;
		- pēc klienta izrakstīšanas no aģentūras, izolācijas telpā uzkopšanas ārpakalpojuma sniedzēji veic ģenerālo tīrīšanu, dezinfekciju, telpas vēdināšanu un informē administratoru un diennakts dežurējošo medicīnas māsu;
		- pēc informācijas saņemšanas par telpas sagatavošanu diennakts dežurējošā māsa veic izolācijas telpā gaisa dezinfekciju;
		- pēc klientu izbraukšanas veic izolācijas telpas dezinfekciju (horizontālās virsmas, matrači);
		- jaunu klientu ievieto dezinficētā izolācijas telpā – dzīvojamā numurā ne ātrāk kā pēc 24 stundām.
* Pie aģentūras ieejas durvīm, pie ēdnīcas durvīm, pie pakalpojumu kabinetiem izvieto spirtu saturošus roku dezinfekcijas līdzekļus (kas satur vismaz 70 % etanola);
* Papildus darbiniekiem un klientiem tiek skaidrots par profilakses pasākumu nepieciešamību un to ievērošanu.

**Gadījumos, kad aģentūrā ir konstatēts AAEI uzliesmojums - divi vai vairāk saslimuši klienti ar Covid – 19 vai gripu dažādās istabās**

**(infekcijas izplatīšanās risks ir ļoti augsts)**

Līdz uzliesmojuma beigām papildus iepriekš noteiktajiem pasākumiem veicamas šādas darbības:

* Iespēju robežās tiek ierobežota pulcēšanās un nodrošināta distancēšanās (piemēram, uz laiku atcelti brīvā laika pasākumi, samazināts klientu skaits grupu nodarbību laikā u.tml., lēmumu par to pieņem RPN vadītājs)
* Kontaktpersonu testēšana:
	+ Covid-19 inficēta klienta istabas biedrs:
		- dežūrmāsas no rīta 7 dienas no kontakta dienas klientam veic testu un veselības skrīningu (temperatūras mērīšana, elpceļu saslimšanas pazīmju novērtēšana: klepus, iesnas u.c.) un vizuālo novērošanu;
		- ārsts klientam individuālajā rehabilitācijas plānā atceļ grupu nodarbības;
		- iespēju robežās aicina pārtraukt pakalpojumu;
	+ darbinieks, kurš bijis kontaktā ar Covid-19 inficētu personu, veic skrīninga testēšanu ar paštestu 4. un 7. dienā pēc kontakta ar inficēto personu.
* Pastiprina telpu un virsmu dezinfekciju (ārpakalpojuma sniedzējs);
* Ierobežo nepiederošu personu atrašanos aģentūras telpās.

Aģentūras direktors var noteikt stingrākas prasības Covid-19 infekcijas izplatības ierobežošanai aģentūrā ar rīkojumu vai rezolūciju (arī e-pastā), piemēram, stingrākas prasības klienta izmitināšanai, ierobežojumus procedūru, nodarbību un ēdināšanas laikā.

Struktūrvienību vadītāji atbilstoši kompetencei ir atbildīgi par klientu, ārpakalpojumu sniedzēju un darbinieku informēšanu un iepazīstināšanu ar šo plānu.

**Aicinām darbiniekus, klientus un ārpakalpojumu sniedzējus būt saprotošiem pret aģentūrā ieviestajiem AAEI ierobežošanas pasākumiem.**

Saukuma,

liene.saukuma@siva.gov.lv